**A 88. sorszámú Gyógyszeripari laboratóriumi technikus megnevezésű szakképesítés-ráépülés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 524 02

1.2. Szakképesítés-ráépülés megnevezése: Gyógyszeripari laboratóriumi technikus

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 54 524 01 Laboratóriumi technikus

vagy 54 524 02 Vegyipari technikus

2.3. Előírt gyakorlat: –

2.4. Egészségügyi alkalmassági követelmények: –

2.5. Pályaalkalmassági követelmények: –

2.6 Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A Szakképesítés-ráépüléssel** **betölthető munkakör(ök)** |
| 3.1.2. | 3115 | Vegyésztechnikus | Gyógyszeripari (finomvegyipari) laboráns |
| 3.1.3. | Gyógyszeripari laboratóriumi technikus |
| 3.1.4. | Gyógyszeripari technikus |
| 3.1.5. | Gyógyszertechnikus |
| 3.1.6. | Gyógyszervizsgáló laboráns |
| 3.1.7. | Gyógyszervizsgáló technikus |

3.2. A szakképesítés-ráépülés munkaterületének rövid leírása:

A gyógyszeripari laboratóriumi technikus önállóan vagy gyógyszerész illetve vegyész irányításával részt vesz a gyógyszer- és gyógyszeralapanyag-gyártás folyamatában, a gyártási folyamatok részleges vagy teljes irányításában, készülékek, berendezések üzemeltetésében, a termékek minőségének és kémiai összetételének ellenőrzésében, alkalmazza a gyógyszeripari minőségbiztosítási rendszereket.

A szakképesítés-ráépülés rendelkező képes:

* + felkészülni és megtervezni a napi munkáját
	+ ellenőrizni az alapanyagok beszállítását, raktározását
	+ mintákat venni vagy átvenni a vizsgálandó mintákat
	+ elvégezni a minták előírás szerinti vizsgálatait
	+ kiértékelni az elvégzett vizsgálatokat
	+ dokumentációs feladatokat végezni
	+ alkalmazni a minőségbiztosítási rendszer előírásait
	+ elvégezni az eszközök, eljárások validálási feladatait
	+ figyelemmel kísérni a felügyelete alá tartozó berendezések műszaki állapotát
	+ speciális gyógyszerészeti, laboratóriumi vizsgálatokat végezni
	+ gyógyszergyártási műveleteket végezni
	+ elkészíteni és kiszerelni a gyógyszerformákat
	+ betartani a gyógyszerkönyvi előírásokat
	+ részt venni a gyógyszerkutatás és gyógyszerfejlesztés folyamataiban
	+ oktatásokon, továbbképzéseken részt venni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 524 01 | Laboratóriumi technikus | szakképesítés |
| 3.3.4. | 54 524 02 | Vegyipari technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11308-12 | Gyógyszergyári minőségbiztosítási rendszerek alkalmazása |
| 4.4. | 11309-12 | Gyógyszergyártási ismeretek alkalmazása |
| 4.5. | 11310-12 | Gyógyszeripari laboratóriumi feladatok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés** **szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11308-12 | Gyógyszergyári minőségbiztosítási rendszerek alkalmazása | szóbeli |
| 5.2.4. | 11309-12 | Gyógyszergyártási ismeretek alkalmazása | szóbeli |
| 5.2.5. | 11310-12 | Gyógyszeripari laboratóriumi feladatok | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése:

Gyógyszerek hatóanyagainak és segédanyagainak vizsgálata, kiszerelt gyógyszerek vizsgálata, a vizsgálati eredmények kiértékelése, dokumentálása

A vizsgafeladat ismertetése: Anyagok vizsgálatához módszert és eszközt választani, vizsgálati tervet készíteni. Gyógyszerformák fizikai és kémiai tulajdonságait vizsgálni. Gyógyszerkönyvi vizsgálatokat végezni. Analitikai módszerekkel mennyiségi és minőségi elemzéseket végezni. Műszeres analitikai munka keretében kromatográfiás vizsgálatokat végezni. Mikrobiológiai vizsgálatokat végezni. Gyógyszerhatóanyagokat preparatív módszerekkel előállítani. A munkavédelmi eszközöket szakszerűen kezelni. Értékelő, elemző számításokat végezni. A vizsgálat eredményét jegyzőkönyvben dokumentálni.

A vizsgafeladat időtartama: 210 perc

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Gyógyszergyári minőségbiztosítási rendszerek, gyógyszergyártási ismeretek

A vizsgafeladat ismertetése:

A szóbeli központilag összeállított vizsga kérdései a 4. Szakmai követelmények fejezetben megadott modulhoz tartozó témaköröket tartalmazzák.

A vizsgafeladat időtartama: 45 perc (ebből felkészülési idő 30 perc)

A vizsgafeladat értékelési súlyaránya: 50%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Autokláv |
| 6.3. | Egyéni védőfelszerelések |
| 6.4. | Fagyasztó és hűtőszekrények |
| 6.5. | Gázpalackok |
| 6.6. | Kémiai táblázatok, vegyszer és műszerkatalógusok |
| 6.7. | Klasszikus analitika eszközei, berendezései |
| 6.8. | Laboratóriumi gyors- és analitikai mérlegek |
| 6.9. | Mikroszkópok |
| 6.10. | Műszeres analitika eszközei, berendezései, műszerei |
| 6.11. | Preparatív laboratórium eszközei, berendezései, műszerei |
| 6.12. | Sterilbox |
| 6.13. | Számítógép nyomtatóval, projektorral |
| 6.14. | Szárítószekrények, izzítókemencék |
| 6.15. | Szoftverek |
| 6.16. | Termosztát szekrény |
| 6.17. | Tűzvédelmi és munkabiztonsági eszközök |
| 6.18. | Vegyifülke, elszívó-berendezés |

**7. EGYEBEK**

 Szakmai előképzettségként elfogadható:

A szakképesítés azonosító száma: 54 524 01

A szakképesítés megnevezése: Laboratóriumi technikus és elágazásai

Azonosítószám: 54 524 01 0010 54 01

Megnevezés: Általános vegyipari laboratóriumi technikus

Azonosítószám: 54 524 01 0010 54 02

Megnevezés: Drog és toxikológiai laboratóriumi technikus

Azonosítószám: 54 524 01 0010 54 03

Megnevezés: Élelmiszerminősítő laboratóriumi technikus

Azonosítószám: 54 524 01 0010 54 05

Megnevezés: Környezetvédelmi és vízminőségi laboratóriumi technikus

Azonosítószám: 54 524 01 0010 54 06

Megnevezés: Mezőgazdasági laboratóriumi technikus

A szakképesítés azonosító száma: 54 524 02 1000 00 00

A szakképesítés megnevezése: Vegyipari technikus